ཙོང་ཆུའི་གཙག་དྲུབ་སྒྱུ་རྩལ་ནི་རང་ཞིང་གི་ཙོང་ཆུའི་ས་ཁུལ་གྱི་རིགས་སོ་སོའི་བུད་མེད་དག་གིས་མི་རབས་ནས་མི་རབས་བར་རྒྱུད་འཛིན་བྱས་པའི་ཕུལ་ཏུ་བྱུང་བའི་སྲོལ་རྒྱུན་གྱི་རིག་གནས་སྟེ།ཞིང་ཆེན་རིམ་པའི་གཟུགས་འདས་ཤུལ་བཞག་རིག་གནས་ཀྱི་འཐུས་ཚབ་དཀར་ཆག་ཁྲོད་དུ་བདམས་ཡོད།དེའི་ཁྱབ་ཁོངས་གཙོ་བོ་ནི་རང་ཞིང་གི་ཙོང་ཆུའི་ས་ཁུལ་དང་མཚོ་བྱང་།མཚོ་ནུབ།རྨ་ལྷོ་སོགས་ས་ཁུལ་ཡིན་ལ།ལས་དོན་སྒྲུབ་མཁན་ནི་རྒྱ་དང་བོད།ཧའེ་རིགས།ཧོར་རིགས།སོག་པོ།ས་ལའར་རིགས་བཅས་ཀྱི་བུད་མེད་དག་ཡིན།གཟུགས་འདས་སྲུང་སྐྱོབ་བྱ་བའི་ཚད་གཞི་ཆེས་ཆེར་སོང་བ་དང་བསྟུན་ནས།གཙག་དྲུབ་སྒྱུ་རྩལ་དེ་ཡང་རང་ཞིང་གི་རྒྱ་ཆེའི་རོང་འབྲོག་ཁུལ་བུད་མེད་དག་གིས་མེས་པོའི་ཤུལ་བཞག་ལག་ཤེས་སྒྱུ་རྩལ་ལ་བརྟེན་ནས་སྲོལ་རྒྱུན་རིག་གནས་ལ་སྲུང་སྐྱོབ་དང་དར་སྤེལ་བྱས་ཏེ་ཁྱིམ་ཚང་གི་ཡོང་སྒོ་ཇེ་མང་དང་ཕྱུག་འགྱུར་གྱི་ལམ་བུ་གཏོད་པའི་ལག་ཤེས་སྒྱུ་རྩལ་གལ་ཆེན་ཞིག་ཡིན།